armvectores/hy_wikipedia_2023 huggingface dataset:
Վասլոն

Վասլոն (ֆր.՝ Wasselonne), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 5616 մարդ, բնակչության խտությունը` 374.00 մարդ/կմ²։ Բնակավայրը զբաղեցնում է 15 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 23 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3715 աշխատունակ (15-64 տարեկան)  բնակիչ, որոնցից ակտիվ էին 2776-ը, իսկ ոչ ակտիվները` 939։ Ակտիվության ցուցանիշը կազմում է 74,7 %։ 2776 աշխատունակ մարդկանցից աշխատել է 2482 անձ (1293 տղամարդ և 1189 կին)։ Գործազուրկ են եղել 294 անձ (143 տղամարդ և 151 կին)։ 939 անաշխատունակներից 336-ը եղել են աշակերտներ կամ ուսանողներ, 348-ը` թոշակառուներ, իսկ 255-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բասկերվիլների շունը (ֆիլմ, 2002)

«Բասկերվիլների շունը» (անգլ.՝ The Hound of the Baskervilles), ռեժիսոր Դևիդ Աթվուդի ֆիլմը՝ նկարահանված 2002 թվականին՝ Արթուր Կոնան Դոյլի «Բասկերվիլների շունը» վիպակի հիման վրա։ Պրեմիերան տեղի է ունեցել 2002 թվականի նոյեմբերի 18-ին՝ Կանադայում։
2003 թվականին ֆիլմն առաջադրվել է «British Academy Television Awards (Բրիտանական ակադեմիայի հեռուստատեսային մրցանակաբաշխություն)» մրցանակի՝ «Լավագույն ձայն» անվանակարգում և ստացել է կինոքննադատների ոչ միանշանակ արձագանքներ։


== Սյուժե ==
Տարիներ շարունակ Բասկերվիլների ընտանիքին հետապնդում է առեղծվածային արարած, որն ապրում է տորֆի ճահիճներում։ Սըր Չարլզի մահից հետո գործի հետաքննությանն են միանում հայտնի խուզարկուներ Շերլոք Հոլմսը եւ դոկտոր Ուոթսոնը։


== Ծանոթագրություններ ==
Կիմ Կի Դուկ

Կիմ Կի Դուկ (կորեերեն՝ 김기덕, դեկտեմբերի 20, 1960(1960-12-20), Բոնգհվա, Հյուսիսային Գյոնգսանգ, Հարավային Կորեա - դեկտեմբերի 11, 2020(2020-12-11), Ռիգա, Լատվիա), կորեացի կինոռեժիսոր։


== Կենսագրություն ==
Ծնվել է Սոբյոնի գյուղում, Հարավային Կորեա։ Ազգությամբ կորեացի։ Ծնվել է 1960 թվականի դեկտեմբերի 20-ին։ Շուտով ընտանիքը տեղափոխվել է Սեուլ, որտեղ նա սկսել է հաճախել գյուղատնտեսական դպրոց։ Չավարտելով ուսումը՝ նա 17 տարեկանից աշխատել է գործարանում։
20 տարեկանում զորակոչվել է բանակ։ 5 տարի ծառայել է կորեական ծովային հետևակում, այնուհետև երկու տարի անցկացրել է կույրերի եկեղեցում՝ նպատակ ունենալով դառնալ հոգևորական։ Այդ ընթացքում մեծացել է գեղանկարչության նկատմամբ նրա հակումը և նա տեղափոխվել է Փարիզ, որտեղ 1990-1992 թվականներին ուսումնասիրել է կերպարվեստ։
Որոշ ժամանակ նա ճանապարհորդել է Եվրոպայում՝ հանդես գալով որպես նկարիչ։ Նրա առաջին ռեժիսորական ֆիլմը 1996 թվականի Կոկորդիլոս ֆիլմն է։
Իր կինոկարիերայի 10 տարվա ընթացքում Կիմ Կի Դուկը նկարահանել է 13 ֆիլմ։
Մահացել է 2020 թ․ դեկտեմբերի 11-ին Լատվիայում կորոնավիրուսի վարակից։


== Ֆիլմագրություն ==


== Մրցանակներ ==
2012 - «Ոսկե առյուծ» մրցանակ Վենետիկի 69-րդ կինոփառատոնին «Պիետա» ֆիլմի համար
2005 - Սան Սեբաստիանում կայացած միջազգային կինոփառատոնի մրցանակ «Դատարկ տուն» ֆիլմի համար
2005 - Արգենտինական ասոցիացիայի կինոքննադատների մրցանակը օտարերկրյա լավագույն ֆիլմի համար ոչ իսպաներեն լեզվով «Գարուն, ամառ, աշուն, ձմեռ և կրկին գարուն» ֆիլմի համար
2004 - Վենետիկի միջազգային կինոփառատոնի չորս մրցանակ «Դատարկ տուն» ֆիլմի համար
2004 - «Ոսկե ականջ» մրցանակ Իսպանիայում կայացած միջազգային կինոփառատոնին «Դատարկ տուն» ֆիլմի համար
2004 - «Արծաթյա արջ» մրցանակ Բեռլինյան կինոփառատոնին՝ որպես լավագույն ռեժիսորական աշխատանք «Սամարիթենուհի» ֆիլմի համար
2003 - Միջազգային Կինոփառատոնի չորս մրցանակ Լոկարնոյում «Գարուն, ամառ, աշուն, ձմեռ և կրկին գարուն» ֆիլմի համար
2003 - Միջազգային կինոփառատոնի երեք մրցանակ «Առափնյա պաշտպանը» ֆիլմի համար
2002 - «Արևմտյան էքսպրեսս» մրցանակ Կատալոնական միջազգային կինոփառատոնում «Վատ տղան» ֆիլմի համար
2002 - Ճապոնական Ֆուկուոկա քաղաքում կայացած միջազգային կինոփառատոնի գրան պրի «Վատ տղան» ֆիլմի համար
2002 - Բելգիայում տեղի ունեցած Սինեմա Նովո կինոփառատոնի երիտասարդ ժյուրիի կողմից Ամակուրու մրցանակ «Հասցեն`անհայտ» ֆիլմի համար
2002 - «Մեծ զանգակ» կորեական մրցանակը «Վատ տղան» ֆիլմի համար
2001 - «Ոսկե ագռավ» մրցանակը՝ որպես բրյուսելյան միջազգային կինոփառատոնի լավագույն ֆիլմ՝ ֆանտաստիկա ժանրում «Կղզի» ֆիլմի համար
2001 - Պորտուգալիայի Օպորտո քաղաքում կայացած կինոփառատոնի երկու մրցանակ «Կղզի» ֆիլմի համար
2001 - Մոսկովյան միջազգային կինոփառատոնի հատուկ մրցանակ ժյուրիի կողմից «Կղզի» ֆիլմի համար
2000 - Վենետիկի միջազգային կինոփառատոնի մրցանակ «Կղզի» ֆիլմի համար


== Ծանոթագրություններ ==


== Արտաքին հղումներ ==

Կիմ Կի-Դուկին նվիրված վեբ կայք
Կիմ Կի-Դուկի էջը IMDB-ում
Կիմ Կի-Դուկի էջը Rotten Tomatoes-ում
Մեժգորնոե

Մեժգորնոե (ուկրաիներեն՝ Міжгірне, Ղրիմի թաթարերեն՝ Yañı Lez), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Նովիե Լեզի։
2001 թվականի տվյալներով Մեժգորնոե գյուղում բնակվում էր 100 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորիս Կրեյման

Բորիս Կրեյման, (անգլ.՝ Boris Kreiman, հունիսի 7, 1976(1976-06-07), Մոսկվա, ԽՍՀՄ), հրեական ծագմամբ   ամերիկացի շախմատիստ, գրոսմայստեր։


== Վաղ տարիներ ==
Ծնվել է Մոսկվայում, բայց 13 տարեկանում տեղախոխվել է Բրուքլին, ԱՄՆ։ Կրեյմանը իր պարապմունքները սկսել է 5 տարեկանից՝ Ռուսաստանում, Մոսկվայի  դպրոցներից մեկում։  Ամերիկայում նրա մարզիչը եղել է ամերիկացի շախմատիստ Գատա Կամսկին,  որը ծնվել է ԽՍՀՄ-ում։ Այնուհետև նրան մարզել  է մեկ այլ խորհրդային ծագմամբ  ամերիկանցի գրոսմայստեր Ալեքսեյ Երմոլինսկին։


== Շախմատային կարիերա ==
Շախմատային կարիերայի ընթացքում Բորիս Կրեյմանը հաղթել  է ավելի քան քսան շախմատային  մրցաշարերում, մասնակցել է  շախմատի աշխարհի պատանեկան երեք առաջնության  և ԱՄՆ շախմատի  երեք  առաջնության։ Այնուհետև նա իր կարիերան շարունակել է որպես շախմատի մարզիչ։
1993 և 1996 թվականներին  նա հաղթող է ճանաչվել ԱՄՆ երիտասարդական առաջնությունում։ 2002 թվայանին  նա Սիեթլում տեղի ունեցած ԱՄՆ առաջնությունում գրավել է երրորդ տեղը, ինչի համար նրան շնորհվել է  հեղինակավոր «Սամֆորդ» կրթաթոշակ։ Այն տրվում է միայն ԱՄՆ-ի լավագույն շախմատիստներին։ Կրեյմենը Լոս Անջելեսում հիմնել է Կրեմյան Շախմատի Ակադեմիան, որը շախմատը միացնում է Միացյալ Նահանգների արևմտյան ափին գտնվող շախմատային ծրագրերի կրթական համակարգերին։
Ակադեմիայի ուսուցիչները վերապատրաստում են Կրեյմանի կողմից։ Կրեյմանի շախմատի ակադեմիայում անցկացվեց շախմատի երկու ազգային առաջնություն `Ջոել Բանավա և Ջոուկին « Ջեյք »Բանավա։ Երկու ուսանողներն էլ ստացան 50.000 ԱՄՆ դոլար կրթաթոշակներ (Տեխասի համալսարան, Դալլաս)։


== Վարկանիշի փոփոխության գծապատկեր ==


== Ծանոթագրություններ ==
(80) Սապֆո

(80) Սապֆո (անգլ.՝ Sappho), աստերոիդ աստերոիդների հիմնական գոտում։ Հայտնաբերվել է 1864 թվականի մայիսի 2-ին Նորման Պոգսոնի կողմից Մադրասում։
Միջին հեռավորությունը Արեգակից կազմում է 2,295118 ա. մ., առավելագույնը մոտենում է 1,8348 ա. մ. հեռավորության վրա և հեռանում 2,7555 ա. մ., իսկ Երկրի ուղեծրին Սապֆո աստերոիդը նվազագույնը մոտենում է 0,8414 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1270,01 երկրային օրվա ընթացքում, իր ուղեծրով շարժվելով միջինում 0,283463 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,67° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Սապֆո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերյոզովո (գյուղ, Խուստի շրջան)

Անվան այլ կիրառումների համար տե՛ս՝ Բերյոզովո (այլ կիրառումներ)Բերյոզովո (ուկրաիներեն՝ Березово), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Բերյոզովո գյուղում բնակվում էր 3 000 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խաչերի լեռներ

Խաչերի լեռներ, լեռներ Հայաստանի Արարատի մարզում, Գեղամա լեռների հարավարևմտյան ճյուղավորություններից։ Ձգվում են Խոսրով գետի աջ ափին զուգահեռ։ Ամենաբարձր գագաթն Արքաշեն լեռն է՝ 2971 մ, երկարությունը 4 կմ։


== Ծանոթագրություններ ==
Աղի բերդ

Աղի բերդը գտնվում է Յոնջալղի միջնաբերդից մոտ 3 կիլոմետր դեպի հյուսիս։ Այն Կամո քաղաքի շրջակայքում եղածներից ամենահեռավորն է և գտնվում է իր շրջապատի բլուրներից ամենաբարձրի վրա։


== Կառուցվածք ==
Բարձունքը խիստ քարքարոտ է և ունի ժայռապատ կողեր։ Չնայած այդպիսի անհարմարություններին, այնտեղ երևում են բնակարանների ավերված պատերի հիմքեր և պարիսպների մնացորդներ։
Ամրոցի գրեթե բոլոր կողմերում սփռված են բնակավայրերի ավերակներ, որոնք կառուցված են եղել անտաշ, բազալտ խոշոր քարերից, առանց որևէ միացնող շաղախի։
Ամրոցի պարիսպները կառուցված են բլրի եզրերով, վայրի տեղադրությանը համապատասխան։ Այն ունի 2 բաժանմունք՝ բլրի դարափին համապատասխան, բաժանված միջնապարսպով։ Ամրոցի 2 բաժանմունքն էլ համարյա հավասար են, ունեն մեկ հեկտարից քիչ պակաս տարածություն։ Հնարավոր է, որ երկրորդ բաժինը, որը կառուցված է ցածի դարատափի վրա, ավելի ուշ ժամանակվա կառույց է։ Ամրոցից քիչ հեռու, դեպի հարավ-արևելք, ավելի ցածր, հարթ և քիչ քարքարոտ դարավանդի վրա, կա երկարաձգված, բոլորաձև, պատնեշապատ 1000 կմ2 տարածությամբ մի հրապարակ։
Ամրոցի և շրջակա բնակավայրերի տարածքում առուներ կամ ջրամբարներ չկան։/


== Պարիսպները ==
Ամրոցի պարիսպները լավ են պահպանվել, տեղ-տեղ նրանց բարձրությունը հասնում է 5 և ավելի մետրի։ Պաիսպների վրա երևում են 3 աշտարակների հետքեր, որոնցից երկուսը դասավորված են հյուսիսարևելյան և հարավարևմտյան անկյուններում, երրորդը՝ հյուսիսարևմտյան պարսպին կից և զբաղեցնում է պարսպի երկարության 2/3 մասը նրա կենտրոնական մասում։ Այս աշտարակն ամենամեծն է և դրա մեծությունը բացատրվում է նրանով, որ ամրոցի այդ կողմից վտանգն ավելի մեծ է եղել։


== Աղբյուրներ ==
Գ.Հ.Միքայելյան, «Հայաստանի հնագիտական հուշարձանները» Առաջին Հատոր, էջ 30
Գարտ (գյուղ, Բոբրովիցայի շրջան)

Գարտ (ուկրաիներեն՝ Гарт), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Գարտ գյուղում բնակվում էր 36 մարդ։ Բնակչության խտությունը կազմում էր 72,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արենի (այլ կիրառումներ)

Արենի, կարող է վերաբերել՝

Արենի - գյուղ Հայաստանի Վայոց ձորի մարզում
Արենի - համայնք Հայաստանի Հանրապետության Վայոց ձորի մարզում, ներառում է 9 գյուղ,
Արենի - սեղանի տեսակավոր գինի
Արենի - կիրճ Վայոց ձորում, Շարուրի դաշտից Վայոց ձոր մտնող կիրճը
Տունգուդա (գյուղ, Բելոմորսկի շրջան)

Տունգուդա (ռուս.՝ Тунгуда), գյուղ Ռուսաստանի Կարելիայի հանրապետության Բելոմորսկի շրջանի կազմում։
Բնակչությունը վերջին գրանցված տվյալներով կազմում էր 80 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
I Follow Rivers

«I Follow Rivers» (անգլ. թարգմանաբար՝ «Հետևում եմ գետերին»), շվեդ երգչուհի Լյուկե Լիի սինգլը նրա «Wounded Rhymes» (2011) երկրորդ ստուդիական ալբոմից։ Թողարկվել է 2011 թվականի հունվարի 21-ին որպես ալբոմի երկրորդ սինգլ։ Երգի պրեմիերան տեղի է ունեցել բացառապես SPIN.com-ում 2011 թվականի հունվարի 10-ին։ Բելգիացի դիջեյ The Magician-ը ռեմիքս է արել և վերամշակել սինգլը 2011 թվականին։ Այս տարբերակը զբաղեցրել է առաջին տեղը Բելգիայի, Գերմանիայի, Իտալիայի, Լեհաստանի, Ռումինիայի և Ռուսաստանի չարթերում, երկրորդ տեղը Շվեյցարիայում, Ավստրիայում, Իռլանդիայում և Նիդեռլանդներում և չորրորդ տեղը Ֆրանսիայում։ Ռեմիքսը ճանաչվել է 90-ականների ոճով հաուս։


== Տեսահոլովակ ==
Շվեդական Գոթլանդ կղզու Նարշոլմեն քաղաքում ռեժիսոր Տարիկ Սալեհի նկարահանած երաժշտական տեսահոլովակում, Լին (սև զգեստով և շղարշով) հետապնդում է մի տղամարդու ձյունապատ տարածությունում։ Ոչ պաշտոնական երաժշտական տեսահոլովակը, որը ներկայացնում է The Magician-ի ռեմիքսը ֆրանսիական «Ադելի կյանքը» ֆիլմի տեսարանների ուղեկցությամբ, YouTube-ում տեղադրվել է Aldo Zuga օգտատիրոջ կողմից 2014 թվականի մարտի 9-ին և 2022 թվականի սեպտեմբերի դրությամբ հավաքել է ավելի քան 400 միլիոն դիտում։


== Երգացանկ ==
Danish, Finnish, Norwegian and Swedish iTunes EP – Remixes"I Follow Rivers" – 3:42
"I Follow Rivers" (Dave Sitek Remix) – 3:58
"I Follow Rivers" (The Magician Remix) – 4:40
"I Follow Rivers" (Van Rivers & The Sublimial Kid) – 6:41UK iTunes EP"I Follow Rivers" – 3:48
"I Follow Rivers" (Dave Sitek Remix) – 3:58
"I Follow Rivers" (Van Rivers & The Sublimial Kid) – 6:41UK 7" singleA. "I Follow Rivers" – 3:48
B. "Get Some" (Primary 1 Remix)UK 12" single – The RemixesA1. "I Follow Rivers" – 3:48
A2. "I Follow Rivers" (The Magician Remix) – 4:40
B1. "I Follow Rivers" (Van Rivers & The Subliminal Kid Remix) – 6:41
B2. "I Follow Rivers" (Tyler, The Creator Remix) – 3:41German CD single"I Follow Rivers" (The Magician Remix) – 4:40
"I Follow Rivers" (Radio Edit) – 3:20


== Հիթ-շքերթներ ==


== Հավաստագրեր ==
Կաղապար:Certification Table Separator


== Ծանոթագրություններ ==
Սիլա Ուորդ

Սիլա Էնն Ուորդ (անգլ.՝ Sela Ann Ward, հուլիսի 11, 1956(1956-07-11), Meridian, Միսսիսիպի, ԱՄՆ),  ամերիկացի դերասանուհի, ով առավել հայտնի է «Քույրեր» (1991—1996), «Կրկին ու կրկին» (1999—2002) և «C.S.I.. Հանցագործության վայրը Նյու Յորք» (2010—2013) հեռուստասերիալներում խաղացած դերերով։ Արժանացել է երկու «Էմմի» և «Ոսկե գլոբուս» մրցանակների։


== Վաղ կյանք ==
Սիլա Ուորդը՝ չորս երեխաներից ավագը, ծնվել է Միսիսիպի նահանգի Մերիդիան քաղաքում՝ տնային տնտեսուհու և էլեկտրատեխնիկի ընտանիքում։


== Կարիերա ==

Ալաբամայի համալսարանն ավարտելուց հետո Սիլան որպես շնորհանդեսների մոդել աշխատել է Նյու Յորքում։ Նա նկարահանվել է Maybelline կոսմետիկայի ընկերության գովազդում։
1983 թվականին նա տեղափոխվել է Կալիֆոռնիա, որտեղ և նկարահանվել է իր առաջին «Մարդը, որը սիրում էր կանանց» ֆիլմում։ Այս ֆիլմում նրա խաղընկերը Բերտ Ռեյնոլդսին էր։ 1980-ական թվականներին նա աշխատել է կինոյի և հեռուստատեսության համար՝ հիմնականում նկարահանվելով աշխարհիկ գեղեցկուհիների դերերում։ 1991 թվականին, երբ ստացել է բոհեմական ալկոհոլիկ Թեոդորա Ռիդի տիպիկ դերը «Քույրեր» հեռուստասերիալում, նրան վերջապես հաջողվել է կոտրել գերակշռող կարծրատիպը։ Այդ դերի համար նա 1994 թվականին արժանացել է Էմմի մրցանակի։
Այն բանից հետո, երբ Սիլան դիմում է Բոնդի դերը խաղալու համար, Սիլային մերժում են՝ ասելով, որ իրենց հարկավոր է «Սիլան, սակայն տասը տարով երիտասարդ Սիլան» (չնայած նրան, որ դերասան Փիրս Բրոսնանն արդեն 42 տարեկան էր)։ 39 ամյա Սիլան հեղինակել է The Changing Face of Beauty ֆիլմը, ինչը պատմում է երիտասարդության նկատմաբ ամերիկացիների մոլուցքի և կանանց վրա այս մոլագար հետևանքների մասին։
«Կրկին ու կրկին» սերիալը ստեղծողները կարծում էին, որ Սիլա չափազանց գեղեցիկ է միջին տարիքի միայնակ մոր դերի համար, սակայն այս դերը Սիլային արժանացնում է երկրորդ էմմի և Ոսկե գլոբուս մրցանակների։
Ուորդին առաջարկել են Մեգան Դոներիի դերը «C.S.I.. Հանցագործության վայրը Նյու Յորք»  սերիալում և Սյուզան Մայերի դերը «Հուսահատ տնտեսուհիները» ֆիլմում։ Դերասանուհին նշել է, որ այլեւս չի ցանկանում նկարահանվել հեռուստասերիալների գլխավոր դերերում, քանի որ երկար ժամանակով չի ցանկանում բաժանվել իր ընտանիքից։ 2005 թվականին «Հաուս» հեռուստասերիալի երկրորդ սեզոնների սկզբում նա խաղացել է իր առաջին գլխավոր դերը։ 2012 թվականին «Բոլորը մահանում են» սերիալի վերջին դրվագում հանդես է եկել որպես հյուր դերասանուհի։


== Անձնական կյանք ==
1992 թվականին նա ամուսնացել է ձեռնարկատեր Հովարդ Շերմանի հետ։ Նրանք ունեն երկու երեխա՝ Օսթինն (1994) ու Անաբելլը (1998)։
2002 վականին դերասանուհին նախաձեռնել է իր ծննդավայր Մերիդիան քաղաքում իրենց ծնողներին կորցրած կամ բռնության ենթարկված երեխաների մանկատան բացումը։


== Ծանոթագրություններ ==
Բիլ Ինգլիշ

Սայմոն Ուիլյամ «Բիլ» Ինգլիշ (անգլ.՝ Simon William Bill English, դեկտեմբերի 30, 1961(1961-12-30)[…], Lumsden, Southland District, Սաութլենդ, Նոր Զելանդիա), Նոր Զելանդիայի վարչապետ և Ազգային կուսակցության նախագահ (2016 թվականի դեկտեմբերի 12-ից)։ 2008-2016 թվականներին եղել է Նոր Զելանդիայի ֆինանսերի նախարար և փոխվարչապետ։
Առաջին անգամ ընտրվել է խորհրդարանի անդամ 1990 թվականին Ազգային կուսակցության կողմից։ 1999 թվականի հունվարից մինչև հունիս զբաղեցրել է ֆինանսերի նախարարի պաշտոնը Ջենի Շիպլիի կառավարությունում։ 2001 թվականի հոկտեմբերին փոխարինել է Շիպլիին Ազգային կուսակցության ղեկավարի դերում։ 2008 թվականի նոյեմբերին Ազգային կուսակցության հաղթանակից հետո դարձել է փոխվարչապետ։
Դեմ է աբորտներին, էվթանազիային, քաղաքացիական միություններին և մարմնավաճառության ապաքրեականացմանը։ 2013 թվականին քվեարկել է այն օրենքի օգտին, որ օրինականացնում է միասեռ ամուսնությունները Նոր Զելանդիայում։
Ամուսնացած է Մերի Ինգլիշի՝ ընդհանուր պրակտիկայի բժշկուհու հետ։ 6 երեխաների հայր է։ Ըստ դավանանքի կաթոլիկ է։


== Ծանոթագրություններ ==
Գուսևկա (գյուղ, Սալավատսկի շրջան)

Անվան այլ կիրառումների համար տե՛ս՝ Գուսևկա (այլ կիրառումներ)Գուսևկա (ռուս.՝ Гусевка, բաշկիրերեն՝ Гусевка), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 249 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիլի Բյորք (դերասան)

Ուիլյամ Ալբերտ «Բիլի» Բյորք (նոյեմբերի 25, 1966(1966-11-25), Բելինգհեմ, Վաշինգտոն, ԱՄՆ), ամերիկացի դերասան։


== Կենսագրություն ==
Բյորքը ծնվել է Բելինգհեմում, Վաշինգտոնում։ Հայտնի է դարձել 2008 թվականին` «Մթնշաղ» ֆիլմում Չարլիի դերում և «24» սերիալի երկրորդ սեզոնում Հարի Մատիսոնի դերում։
Բիլին դեռահաս տարիքում երաժշտական խմբի անդամ է եղել։ Նա դրամա է սովորել «Արևմտյան Վաշինգտոնի համալսարան»-ում, իսկ հետո աշխատել է Անեքս թատրոնում, ինչպես նաև New City Festival-ում և A.H.A. Theater-ում, Սիեթլում։


== Կարիերան ==
Հեռուստատեսային ծրագրերում նույնպես խաղացել է։ Որոնցից են Deep Space Nine, «Party Of Five», «Գիլմորի աղջիկը», «Կարեն Սիսկո» սերիալները։ Նա նաև խաղացել է Էրիկ Բոքսի դետեկտիվ ժանրի «Չթողնելով հետքեր» ֆիլմում։
Դրանից հետո նա նկարահանվել է «Սիրո տոն» ֆիլմում, որտեղ գլխավոր դերերում նկարահանվել են հայտնի դերասաններ, ինչպիսիք են Սելմա Բլերը և Մորգան Ֆրիմանը։ Բյորքի վերջին ֆիլմերից է Ստեֆանի Մայերի համանուն վեպի վրա նկարահանված «Մթնշաղ» ֆիլմը, որտեղ նա մարմնավորում է Չարլի Սվոնի կերպարը։
Այս ամենի հետ մեկտեղ Բյորքը համարվում է «Հոլիվուդյան պոկեր» օնլայն պոկերի կայքի «հայտնի դեմքերից» մեկը։


== Ծանոթագրություններ ==

Դերասանի և «Մթնշաղ» ֆիլմերի մասին Archived 2009-02-26 at the Wayback Machine.
Պրեմիեր Լիգա 2000-01 (Անգլիա)

Պրեմիեր Լիգա 2000-01-ը Անգլիայի Պրեմիեր Լիգայի 9-րդ սեզոնն էր։
Լիսիչիե (ավան, Ամվրոսիևսկի շրջան)

Անվան այլ կիրառումների համար տե՛ս՝ ԼիսիչիեԼիսիչիե (ուկրաիներեն՝ Лисиче), ավան Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Լիսիչիե ավանում բնակվում էր 1 303 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պլատոնովկա (գյուղ, Շիգոնսկի շրջան)

Անվան այլ կիրառումների համար տե՛ս՝ Պլատոնովկա (այլ կիրառումներ)Պլատոնովկա (ռուս.՝ Платоновка), գյուղ Ռուսաստանի Սամարայի մարզի Շիգոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեսիա (ինֆորմատիկայի ոլորտ)

Սեսիա կամ աշխատաշրջանը հատուկ ծրագրի աշխատանք է մի օգտագործողի համար։ Այդ ծրագիրը ծրագրավորված է տվյալ օգտագործողի պարամետրերի համաձայն (իր նախըտրությամբ, ծրագրերով, դիզայնով և այլն)։


== Սեսիայի աշխատանքային պրոցեսը ==
Սեսիան բացվում է, երբ օգտագործողը մուտք է գործում ծրագրի մեջ։
Սեսիան կարող է բացվել՝

Պարզ եղանակով - անվանը և գաղտնաբառը հավաքելով և կատարելով միացում կամ վավերացում։ Ամեն դեպքում այս վավերացումը կարող է լինել մեքենայացված։ Այսպիսով մի առաձնահատուկ մեխանիզմ կարող է փոխարինել օգտագործողին, նրա տեղը նշելով իր միացման տվյալները։ Օրինակ դա այն դեպքն է, երբ ենթասեսիան բացելու համար օգտվում են վերոհիշյան մեխանիզմիը (դա հնարավոր է միայն, եթե օգտվողը արդեն անցել է հիմնական վավերացման փուլը)։
Բարդ եղանակով - այս եղանակը պահանջում է մուտքագրել համապատասխանեցումը և գաղտնաբառը։ Հիմնականում այս տիպի սեսիաների մեջ կան իրավունքների սահմանափակում։Տրամաբանորեն սեսիան փակվում է, երբ օգտագործողը չի օգտվում այլևս համակարգից։ Պրակտիկայում՝ բացառությամբ այն դեպքերի, երբ ինքնակամ փակում են սեսիան, օգտվողը կարող է բաց թողնել իր սեսիան և իր աշխատանքները և շարունակել դրանք մի որոշ ժամանակ անց։ Իհարկե այս ամենը առաջացնում է անվտագության խնդիրներ։ Հաշվի առնելով այս հանգամանքը ծրագիրը ստեղծողները կարող են սահմանել սեսիայի անգործության սահմանափակ ժամանակահատված, և երբ սահմանված ժամանակահատվածը լրանում է սեսիան ինքնաբերաբար փակվում է։
Օսկոլկի (ամսագիր)

«Օսկոլկի» (ռուս.՝ Осколки ), հումորային, գրական-գեղարվեստական շաբաթաթերթ։ Հրատարակվել է 1881-1916 թվականներին։  Ամսագրի գոյության առաջին տարում խմբագիրը Ռոման Ռոմանովիչ Գոլիկեն  էր, որը ավելի վաղ հրատարակել էր «Նկարների հավաքածու» գեղարվեստական շաբաթաթերթը։ 1882-1906 թվականներին հրատարակիչը և խմբագիրը հայտնի գրող Նիկոլայ Ալեքսանդրի Լեյկինն էր։ 1906-1908 թվականներին խմբագրությունը գլխավորում էր գրող-երգիծաբան Վիկտոր Վիկտորի Բիլիբինը՝ Ի․ Գրեկ կեղծանունով։  19-րդ դարի 80-ական թվականներին «Օսկոլկին» ամենամեծ լիբերալ ռուսական ամսագիրն էր։  Անտոն Չեխովը՝ իր վաղ ստեղծագործական տարիներին ակտիվ համագործակցել է թերթին։ 1882-1887 թվականներին այնտեղ լույս են տեսել Չեխովի 270-ից ավել ստեղծագործությունները, այդ թվում առաջին պատմվածքների ժողովածուն՝ «Մելպոմենի հեքիաթները» (1884)։


== Բանաստեղծներ և գրողներ ==
Ալեքսանդր Ամֆիտեատրով
Ալեքսեյ Բուդիշև
Ալեքսանդր Գերսոն
Վլադիմիր Գիլյարովսկի
Պյոտր Գնեդիչ
Եվգենի Կոնի
Կոնստանտին Լդով
Վլադիմիր Մազուրկևիչ
Լիոդոր Պալմին
Նիկոլայ Պոզնյակով


== Նկարիչներ ==
Ալեքսեյ Աֆանասև
Ալեքսանդր Լեբեդև
Նիկոլայ Չեխով


== Ծանոթագրություններ ==


== Արտաքին հղումներ ==
Русская сатира и юмор второй половины XIX — начала XX в., Москва, «Художественная литература», 1988.
Отсканированные страницы журнала на сайте sobralio.net Archived 2016-03-04 at the Wayback Machine.
Ալեքսանդր Չուդակով «Осколки» // Краткая литературная энциклопедия / Гл. ред. А. А. Сурков. — М.: Советская энциклопедия, 1968. — Т. 5: Мурари — Припев. — Стб. 482—483.
Նիկոլայ Խոլոդկովսկի

Նիկոլայ Ալեքսանդրովիչ Խոլոդկովսկի (ռուս.՝ Николай Александрович Холодковский, (փետրվարի 19 (մարտի 3), 1858, Իրկուտսկ, Ռուսական կայսրություն - ապրիլի 2, 1921(1921-04-02), Պետրոգրադ, Խորհրդային Ռուսաստան), ռուս կենդանաբան, բանաստեղծ-թարգմանիչ։
1880 թ. ավարտել է Պետերբուրգի Բժշկավիրաբուժական ակադեմիան։ 1892 թվականից՝ Պետերբուրգի Ռազմաբժշկական ակադեմիայի պրոֆեսոր։ Գիտական աշխատանքները հիմնականում վերաբերում են միջատաբանության և պարազիտոլոգիայի հարցերին։ Էվոլյուցիոն տեսության և ընդհանուր կենսաբանության հարցերի մեկնաբանմամբ Խոլոդկովսկին նպաստեց դարվինիզմի տարածմանը Ռուսաստանում։ Խոլոդկովսկին թարգմանել է Գյոթեի «Ֆաուստը»։


== Ծանոթագրություններ ==
Լուժանի (քաղաքատիպ ավան, Ուկրաինա)

Լուժանի (ուկրաիներեն՝ Лужани), քաղաքատիպ ավան Ուկրաինայի Չեռնովցիի մարզի Կիցմանի շրջանում։ Հիմնադրվել է 1452 թվականին։
2001 թվականի տվյալներով Լուժանի քաղաքատիպ ավանում բնակվում էր 4 744 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կոլոդինկա (Կոլպի վտակ)

Անվան այլ կիրառումների համար տե՛ս՝ Կոլոդինկա (այլ կիրառումներ)Կոլոդինկա (ռուս.՝ Колодинка), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Կոլպ գետի ափին՝ 96 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերի Օբի շրջանին, գետի ջրատնտեսային տեղամասը՝ Սուդա գետն է։ Գետավազանը՝ Վոլգա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200212110000007760
Հիդրոլոգիական ուսումնասիրությունների կոդը - 110000776
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վոստոչնի Կիլդին

Վոստոչնի Կիլդին (ռուս.՝ Восточный Кильдин), գյուղ Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թեմիստո

Թեմիստո (հուն՝ Θεμιστώ), Աթամասի կինը։
Աթամասը ամուսնացել է Թեմիստոյի հետ, իր կնոջ՝ Ինոյի մահացած լինելու մասին սուտ լուր ստանալուց հետո։ Հետագայում իմանալով, որ Ինոն կենդանի է և Դիոնիսոսի այլ հետևորդների հետ գտնվում է Պառնասոսի կիրճում, Աթամասը գաղտնաբար մարդ է ուղարկում նրան կանչելու։ Թեմիստոն որոշում է վրեժ լուծել և սպանել Ինոյի զավակներին, որի համար ստրկուհուն հրամայում է հագցնել նրանց սև զգեստ, իսկ իր զավակներին՝ սպիտակ, որպեսզի գիշերվա խավարում տարբերի նրանց։ Պարզվում է որ ստրկուհին եղել է ինքը՝ Ինոն, որը և փոխել է հագուստները և Թեմիստոն սպանել է իր զավակներին։ Ճշմարտությունը բացահայտելուց հետո Թեմիստոն ինքնասպան է եղել։


== Աղբյուրներ ==
Դիցաբանական բառարան, «Լույս», Երևան, 1985, էջ 93–94։


== Ծանոթագրություններ ==
Ամառ (նկար)

«Ամառ» (իտալերեն՝ l'Estate), իտալացի նկարիչ Ջուզեպպե Արչիմբոլդոյի (իտալերեն՝ Giuseppe Arcimboldo, 1527—1593) նկարը, որն ստեղծվել է 1573 թվականին։ Նկարվել է յուղաներկով կտավի վրա։ Գտնվում է Լուվրի թանգարանում։ Չափերը՝ 76 × 64 սմ։


== Նակարագրություն ==
«Ամառը» «Տարվա եղանակներ» («Գարուն», «Ամառ», «Աշուն», «Ձմեռ») շարքի չորս նկարներից մեկն է։ Չորս դիմանկարները մարմնավորում են մարդկային կյանքի փուլերը՝ պատանեկություն, երիտասարդություն, հասունություն և ծերություն։  Ամառվա այլաբանական դիմանկարը խորհրդանշում է երիտասարդությունը։ Նկարի կոլորիտը տաք է կարմիր, նարնջագույն, վարդագույն և բաց դեղին մրգերի առատության շնորհիվ։ Նկարում պատկերված է ցորենի ծղոտից պատրաստված բլուզով մի կին։ Նրա դեմքը պատկերված է կիսադեով մութ ֆոնի վրա։ Բլուզը զարդարված է ցորենի հասկերով ու արտիճուկով։ Բլուզ ասեղնագործության մեջ նկարիչը գրել է իր անունը՝ «GIUSEPPE ARCIMBOLDO • F», որտեղ «F» նշանակում է իտա. Fecit - կատարել է։ Ուսի վրա գրված է տարեթիվը՝ 1573: Այսպես Արչիմբոլդոն նշել է հետագա իր պատճենները։ Կնոջ դեմքը, ինչպես տարօրինակ խճանկար, հավաքվել է բանջարեղենից և մրգերից։ Քթի փոխարեն կանաչ վարունգ է, այտերի փոխարեն՝ սերկևիլ, դեղձ և սխտոր, ականջի փոխարեն՝ եգիպտացորեն, կարմիր կեռասը և խաղողը վերածվել են շուրթերին, աչքը սև բալ է, հոնքի փոխարեն՝ հասունացած հասկ, իսկ սիսեռը պատկերում է ատամները։ Բարձր սանրվածքի մեջ կարելի է տեսնել սալոր, տանձ, սմբուկ, ծառերի տերևներ, ազնվամորու և մոշի հատապտուղներ։ Ծաղիկներով շրջանակը, ամենայն հավանականության, այլ նկարչի կողմից ավելացվել է XVII դարում։


== Պատմություն ==
«Տարվա եղանակներ» նկարների շարքն ունեցել է անհավատալի ժողովրդականություն։ Կայսր Մաքսիմիլիան II-ի խնդրանքով ստեղծվել է մի քանի տարբերակ։ Յուրաքանչյուր աշխատանք մեկ անգամ չէ, որ կրկնվել է նկարչի ողջ կյանքի ընթացքում։ Հաբսբուրգների պալատում Արչիմբոլդոն ունեցել է պալատական ականավոր դիմանկարիչի համբավ։ Սակայն 1593 թվականին նկարչի մահից հետո նրա մասին երկար դարեր մոռացել են։ Միայն 20-րդ դարի 30-ական թվականներին Արչիմբոլդոյի ժողովրդականության նոր ալիք է սկսվել։ Իր փոխաբերական մտածողության շնորհիվ նա դարձել է ոգեշնչող 20-րդ դարի շատ սյուրռեալիստների համար։ Հատկապես նրա նկարները գնահատել է Սալվադոր Դալին իրենց արտասովոր ֆանտաստիկ և փոխաբերական բնույթի համար։ Նկարի տարբերակները գտնվում են Բավարիայի նկարների պետական հավաքածուում, Լուվրի թանգարանում, Դենվերի արվեստի թանգարանում։


== Նկարներ «Տարվա եղանակներ» շարքից ==

		
		


== Ծանոթագրություններ ==
Պյուժյո

Պյուժյո (ֆր.՝ Pugieu) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Վիրյո լե Գրան կանտոնի կազմի մեջ։ Կոմունայի օկրուգը Բելլեն է։
Կոմունայի կոդը՝ 01316։


== Աշխարհագրություն ==
Կոմունան Փարիզ քաղաքից գտնվում է 420 կմ հարավ-արևելք, Լիոն քաղաքից 65 կմ դեպի արևելք և Բուրկ ան Բրեսից 55 կմ դեպի հարավ-արևելք։
Կոմունայի տարածքում հոսում է Ֆյուրան գետը։ Տարածքի մեծ մասը ծածկված է անտառներով։


== Բնակչություն ==
Կոմունայի բնակչությունը 2010 թվականին կազմել է 168 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 104 մարդկանցից 81-ը տնտեսապես ակտիվ են եղել, 23-ը՝ պասիվ (ակտիվության ցուցանիշը` 77,9% է, 1999 թվականին՝ 72,3%)։ 81 ակտիվ բնակիչներից աշխատել են 73-ը (40 տղամարդ, 33 կին), գործազուրկ է եղել 8 մարդ (5 տղամարդ և 3 կին)։ 23 պասիվներից 6 հոգի եղել են աշակերտ կամ ուսանող, 9-ը՝ թոշակառու, 8 մարդ պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Պյուժյո» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-03-25 
«Պյուժյո» (ֆրանսերեն)։ cassini.ehess.fr։ Վերցված է 2014-03-25
(9959) 1991 VF2

(9959) 1991 VF2, աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 9-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,243473 ա. մ., առավելագույնը մոտենում է 1,9297 ա. մ. հեռավորության վրա և հեռանում 2,5573 ա. մ.։ Արեգակի շուրջ մեկ ամբողջական պտույտ է կատարում 1227,38 երկրային օրվա ընթացքում, իր ուղեծրով շարժվելով միջինում 0,293307 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9959) 1991 VF2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերնիկով (այլ կիրառումներ)

Չերնիկով, կարող է վերաբերել՝

Չերնիկով - գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում
Չերնիկով - գյուղ Ուկրաինայի Վոլինի մարզի Վլադիմիր-Վոլինի շրջանում
Հայիլ (քաղաք)

Հայիլ (քաղաք) (արաբ․՝ حائل‎‎‎), Սաուդյան Արաբիայում գտնվող քաղաք։ Հայիլի էմիրության վարչական կենտրոնն է։ 2010 թվականի դրությամբ բնակչության թիվը կազմում է 310.897 մարդ։
Հայիլն ունի համալսարան։


== Աշխարհագրություն և կլիմա ==
Քաղաքը գտնվում է վարչական շրջանի (նահանգ) կենտրոնական մասում, Նաջդ անապատի մեջտեղում գտնվող օազիսում, ծովի մակարդակից 988 մ բարձրության վրա։ Բուրայդան գտնվում է 300 կմ հարավ-արևելք, Ալ-Ռիադից՝ 640 կմ հարավ-արևելք, Մադինա (Յասրիբ)յից՝ 400 կմ հարավ-արևմուտք։
Կլիման չորային է, ամռան ընթացքում ընդհանրապես տեղումներ չեն լինում։


== Պատմություն ==
Հայիլը եղել է Շամար ցեղի Ալ-Ալի դինաստիայի կենտրոնը։ 1836 թվականին քաղաքի վրա ունեցած իշխանությունը անցել է նույն դինաստիայից ար-Ռաշիդ ցեղին։ Ար-Ռաշիդ տոհմի առաջին ամիրը՝ Աբդուլլահ բին Ռաշիդը, ավարտին է հասցրել քաղաքում գտնվող Բարզա պալատի կառուցումը, որն այժմ համարվում է տեղի տեսարժան վայրերից մեկը (պալատական ​​համալիրի ընդհանուր տարածքը 300,000 մ2 է) :
Ի տարբերություն տեղի սուննի իսլամի կամ, առավել ևս վահաբականների, ալ-Ռաշիդի էմիրները հանդուրժում էին այլ հավատքի ներկայացուցիչներին, հատկապես առևտրականներին, որոնց թվում քիչ չէին նաև շիա իսլամի ներկայացուցիչները։

1891 թվականին Հայիլը մեծ պետության մայրաքաղաք էր, որը գրավվել էր Արաբական թերակղզու զգալի մասը։
20-րդ դարում (1908 թվական) երկաթուղու կառուցումը մեծ վնաս էր հասցրել քաղաքի տնտեսական կյանքին։ Այնտեղով էին անցնում ուղտերի քարավանները։
1921 թվականին սաուդյան արքա Աբդ ալ-Ազիզը գրավվել էր Հայիլը և տապալել տեղական կառավարիչների դինաստիան։


== Բնակչություն ==
Քաղաքի բնակչությունն արագորեն աճում է. եթե 1992 թվականին բնակվում էր 176.757 մարդ, 2004 թվականին` 267,005 մարդ, ապա 2010 թվականի տվյալներով քաղաքի բնակչությունը կազմում էր 310.897 մարդ։


== Տնտեսություն ==
Տեղի տնտեսության հիմքը օազիսային գյուղատնտեսությունն է։ Այնտեղ աճեցնում են հացահատիկային բույսեր, խուրմա (արմավ) և միրգ։ Սաուդյան Արաբիայի ցորենի 60%-ը աճեցվում է Հայիլի շրջանում։


== Տրանսպորտ ==
Հայիլը ժամանակակից մայրուղով միացված է երկրի խոշոր քաղաքներին։ Քաղաքն ունի օդանավակայան։


== Ծանոթագրություններ ==


== Արտաքին հղումներ ==
Հադրութի շրջան

Հադրութի շրջան, Արցախի Հանրապետության վարչատարածքային ամենաբարձր միավոր, որն ընդգրկում է երկրի հարավարևելյան մասը։ Շրջանի վարչական կենտրոնը Հադրութ քաղաքն է։
Շրջանի մեծ մասը գրավվել է Ադրբեջանի զինված ուժերի կողմից 2020 թվականին տեղի ունեցած 44-օրյա պատերազմի ընթացքում, իսկ մյուս փոքր մասը՝ Հայաստանի վարչապետ Նիկոլ Փաշինյանի, Ադրբեջանի Հանրապետության նախագահ Իլհամ Ալիևի և Ռուսաստանի Դաշնության նախագահ Վլադիմիր Պուտինի կողմից ընդունված եռակողմ համաձայնագրի ստորագրումից հետո։


== Աշխարհարգրություն ==
Շրջանի տարածքի զգալի մասը զբաղեցնում են թավ անտառները, որոնք հարուստ են բազմազան պտուղներով։ Իսկ Քիրսի լեռնաշղթայի Դիզափայտ լեռան լանջերը ծաղկառատ, խոտառատ արոտավայրեր են։ Լեռնային կտրտված մակերևույթի պատճառով դաշտավարության համար նպաստավոր հողատարածքներն ավելի քիչ են։


=== Կլիմա ===
Կլիման ընդհանուր առմամբ չոր մերձարևադարձային է։ Տարեկան միջին ջերմաստիճանը ցածրադիր վայրերում +11,7 °C է, բարձրադիր վայրերում -1 °C։ Հունվարյան միջին ջերմաստիճանը համապատասխանաբար -0,7 °C, հուլիսինը +23,6 °C։ Տեղումների միջին տարեկան քանակը 500-700 մմ է։


== Պատմություն ==
Շրջանի տարածքը համընկնում է պատմական Արցախի Դիզակի մելիքության տարածքին և աչքի է ընկնում հայկական պատմաճարտարապետական մեծ հետաքրքրություն ներկայացնող բազմաթիվ հուշարձաններով։ Տարածքի գերակշռող մասի բարձրությունը ծովի մակերևույթից կազմում է 700-900 մ, իսկ ամենաբարձր կետը Դիզափայտ լեռան գագաթն է (2480 մ)։ Դիզափայտի «Սպիտակ տաճարը» հնագույն ուխտատեղի է։


== Տես նաև ==
Հադրութի գրավում
Հին Թաղերի և Խծաբերդի բռնազավթում


== Ծանոթագրություններ ==
(8085) 1989 CD8

(8085) 1989 CD8, աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 7-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,012007 ա. մ., առավելագույնը մոտենում է 2,6861 ա. մ. հեռավորության վրա և հեռանում 3,338 ա. մ.։ Արեգակի շուրջ մեկ ամբողջական պտույտ է կատարում 1909,34 երկրային օրվա ընթացքում, իր ուղեծրով շարժվելով միջինում 0,188547 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8085) 1989 CD8 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պատմիչ

Պատմիչ, պատմագիր, պատմական երկի հեղինակ հին և միջին դարերում։ Պատմիչ են կոչվում հասարակական իրադարձությունների ու դեպքերի նկարագրական շարադրողները, ի տարբերություն պատմության գիտական ուսումնասիրողների՝ պատմաբանների։ Չնայած շատ պատմիչներ (Հերոդոտոս, Թուկիդիդես, Մովսես Խորենացի և ուրիշներ) քննադատաբար են օգտագործել գրավոր և բանավոր աղբյուրները, փորձել վերլուծել հասարակական իրադարձությունները, հասկանալ պատմական երևույթների էությունը, սակայն պատմությունը գիտություն է դարձել միայն ֆեոդալիզմի քայքայման և կապիտալիզմի զարգացման դարաշրջանում (օրինակ, հայ պատմագիտության նախակարապետ է համարվում Մ․ Չամչյանը)։


== Տես նաև ==
Պատմագիտություն
Պատմագրություն
Քեյթ Բուշ

Քեյթ Բուշ (անգլ.՝ Kate Bush, հուլիսի 30, 1958(1958-07-30), Bexleyheath, London Borough of Bexley, Մեծ Լոնդոն, Անգլիա, Միացյալ Թագավորություն), անգլիացի երգչուհի, երգահան, երաժիշտ, պարուհի և պրոդյուսեր։ 1978 թվականին, երբ դեռ 19 տարեկան էր, իր դեբյուտային սինգլով՝ Wuthering Heights-ով չորս շաբաթ շարունակ գլխավորեց UK Singles Chart-ը, դառնալով առաջին կին երաժիշտը Անգլիայում, ում ինքնուրույն գրված երգը գրավեց առաջին հորիզոնականը այդ հիթ-շքերթում։
Բուշի երգացանկից 25 սինգլ մտել են Անգլիայի թոփ 40 շքերթ, ներառյալ թոփ-10 հիթեր The Man with the Child in His Eyes, Babooshka, Running Up That Hill, Don't Give Up (դուետ Փիթեր Գեբրիելի հետ) և King of the Mountain։ Նրա բոլոր 10 ալբոմները գրավել են թոփ-10 հորիզոնականներ, ներառյալ համար մեկ դարձած Never for Ever (1980), Hounds of Love (1985) և The Whole Story (1986)։ Նա առաջին անգլիացի սոլո կին արտիստն էր, ով գրավեց առաջին հորիզոնականը Անգլիական ալբոմների շքերթում։
Բուշը սկսել է ստեղծագործել 11 տարեկան հասակից։ Նա գրանցվեց EMI Records-ում, երբ Pink Floyd-ի կիթառիստ Դեյվիդ Գիլմորը նրան օգնեց ստեղծել իր առաջին դեմո երգը։ Բուշի դեբյուտային ալբոմը՝ The Kick Inside, թողարկվեց 1978 թվականին։ Դրանից հետո Բուշը սկսեց ձեռք բերել գեղարվեստական ազատություն և 1982 թ.-ից սկսված սկսեց դառնալ բոլոր իր ալբոմների պրոդյուսերը։ Յոթերորդ ու ութերորդ ալբոմերի միջև ընկած ժամանակահատվածում՝ 1993 թ.-ից (The Red Shoes) մինչև 2005 թ. (Aerial), Բուշը երաժշտությամբ չզբաղվեց։ Նա բեմ վերադարձավ 2014 թ.-ին Before the Dawn կոչվող համերգով, որը նրա առաջին շոուն էր 1979 թ.-ի The Tour of Life շրջագայությունից հետո։
Բուշի էկլեկտիկ և էքսպերիմենտալ երաժշտական ոճը, նրա երգերի յուրահատուկ բառերը, ինչպես նաև նրա գրական թեմաները ոգեշնչել են բազում արվեստագետների։ Նա նոմինացվել է 13 British Phonographic Industry մրցանակների, հաղթելով 1987 թ.-ին որպես լավագույն բրիտանացի կին արտիստ, և նոմինացվել է երեք Գրեմմի մրցանակի։ 2002 թ.-ին արժանացավ Ivor Novello մրցանակին՝ բրիտանական երգարվեստի մեջ ակնառու ներդրման համար։ Բուշը 2013 թ.-ին ստացավ Բրիտանական կայսրության ամենագերազանց շքանշանը՝ իր բարձրագույն երաժշտության համար։ Երկու անգամ՝ 2018 և 2021 թթ., առագադրվել է ներգրավվել Ռոքնռոլի փառքի սրահում։


== Սկավառակագրություն ==
The Kick Inside (1978)
Lionheart (1978)
Never for Ever (1980)
The Dreaming (1982)
Hounds of Love (1985)
The Sensual World (1989)
The Red Shoes (1993)
Aerial (2005)
Director's Cut (2011)
50 Words for Snow (2011)


== Ծանոթագրություններ ==
Mark 83

Հազարֆունտանոց ռումբ (անգլ.՝ 1,000-pound bomb, նավատորմային ինդեքս՝ Mark 83), ամերիկյան պոչաթևավոր ավիացիոն ռումբ, որը կարող է օգտագործվել և՛ որպես չկառավարվող ռազմամթերք, և՛ որպես բարձր ճշգրտության զենք այն նշանառության լազերային համակարգով ապահովման դեպքում (այդ դեպքում համապատասխանում է ղեկավարվող ավիացիոն ռումբ սահմանմանը)։ ԱՄՆ ռազմածովային ուժերում տվյալ շարքի ռումբերի միջին պահանջարկը կազմում է շուրջ յոթ հազար ռումբ տարեկան։


== Պատմություն ==
Հազարֆունտանոց ռումբը մշակվել է Միացյալ Նահանգներում 1950-ական թվականներին։


== Տեխնիկական բնութագիր ==
Ներկայում ԱՄՆ ռազմածովային ուժերի սպառազինության մեջ ներառված ավիառումբերից մեկն է։ Ունի 460 կգ անվանական քաշ, բայց նրա փաստացի զանգվածը կարող է տատանվել՝ կախված ձևափոխումներից։ Կորպուսը պատրաստվում է մետաղից։ Այն լցված է 202 կգ Tritonal պայթուցիկ նյութով։ ՄԿ 83 ռումբը օգտագործվում է GBU-16, GBU-32 լազերային նշանառության համակարգերով որպես բարձր ճշգրտության կառավարվող զենք։


== Մասնակից կառույցներ ==
Ռումբի կորպուս — American Manufacturing Company of Texas, Ֆորտ Ուերտ, Տեխաս
Պոչաթևեր — General Tire & Rubber Co., Մանսի, Ինդիանա Metal Engineering Corp., Գրինվիլ, Թենեսի
Կախովի հանգույց — Metal Engineering Corp., Գրինվիլ, Թենեսի
Նշանառության համակարգ — Texas Instruments, Inc., Դալաս, Տեխաս
DSY-30 պահպանակատարողական մեխանիզմ — ISC Defense Systems, Inc., Լանկաստեր, Փենսիլվանիա
Ալյումինե փոշի (բաղադրիչ ВВ) — Aluminum Company of America, Ռոքդեյլ, Տեխաս


== Տես նաև ==
Mark 81
Mark 82
Mark 84


== Ծանոթագրություններ ==
Միկրոպիլե

Միկրոպիլե (միկրո․․ և հունարեն — դարպաս, անցք), 

միջատների, սարդակերպերի, որոշ փափկամորթների, ձկների ձվի թաղանթի վրա գտնվող մեկ կամ մի քանի անցք, որոնց միջով սպերմատոզոիդը թափանցում է ձվաբջջի մեջ։
Փոշեմուտք, սերմնամուտք, բարձրակարգ սերմնավոր բույսերի սերմնաբողբոջների գագաթնային անցք, որով փոշոտման ժամանակ ներս է մտնում փոշեխողովակը։
Աթաբեյ (գյուղ)

Անվան այլ կիրառումների համար տե՛ս՝ Աթաբեկ (այլ կիրառումներ)Աթաբեյ (ադրբ.՝ Atabəy), գյուղ ներկայիս Ադրբեջանական Հանրապետության Շամքորի շրջանում։


== Բնակչություն ==
Բնակչությունը կազմում է 654 մարդ (2008)։


== Ծանոթագրություններ ==


== Արտաքին հղումներ ==
Աթաբեյ (գյուղ) բնակավայրը «GEOnet Names Server» կայքում։
Պանֆիլովականներ

Պանֆիլովականներ, 316-րդ հրաձգային դիվիզիայի զինվորները, որոնք աչքի ընկան Հայրենական մեծ պատերազմում (1941—1945) Մոսկվայի պաշտպանության ժամանակ։ Դիվիզիան կազմավորվել էր 1941 թվականի հուլիս-օգոստոսին Ալմա Աթայում։ Հրամանատարն էր գեներալ-մայոր Ի․ Վ․ Պանֆիչովը։ Դիվիզիան 1941 թվականի հոկտեմբեր—նոյեմբերին կռվել է Վոլոկոլամսկի շրջանում։ Նոյեմբեր 16-ին՝ Մոսկվայի վրա Նացիստական Գերմանիայի նոր հարձակման օրը, դիմադրություն ցույց տվին դիվիզիայի 1075-րդ հրաձգային գնդի 2-րդ գումարտակի 4-րդ վաշտի 28 մարտիկները՝ քաղղեկ Վ․ Կլոչկովի գլխավորությամբ։
Չորսժամյա մարտում պանֆիլովականները ոչնչացրին թշնամու 18 տանկ, և համարյա բոլորը զոհվեցին։ ԽՍՀՄ Գերագույն խորհրդի Նախագահության 1942 թվականի հուլիսի 21-ի հրամանագրով մարտի մասնակիցներին շնորհվեց Խորհրդային Միության հերոսի կոչում։ 1941թվականի նոյեմբեր 17-ին 316-րդ դիվիզիան պարգևատրվեց Կարմիր դրոշի շքանշանով, նոյեմբեր 18-ին ստացավ գվարդիական կոչում, 23-ին կոչվեց Ի․ Վ․ Պանֆիլովի անունով։
1947 թ. խորհրդային դատախազությունը քննելով գործի մանրամասները եկել է այն եզրահանգման, որ այս սխրանքի նկարագրությունը լի է անճշտություններով և չի համապատասխանում իրականությանը։ 1966 թ. առաջին անգամ լայնածավալ քննական հոդված է լույս տեսնում, որտեղ ժխտվում է տվյալ «սխրանք»-ը։


== Տես նաև ==
Մոսկվայի ճակատամարտ
Կոմագենե (Նագանո)

Կոմագենե  (ճապ.՝  駒ヶ根市 'Կոմագենե-սի'), քաղաք Ճապոնիայում։ Գտնվում է Նագանոյի պրեֆեկտուրայում։ Քաղաքի ամբողջ մակերեսը կազմում է 165,92 կմ², բնակչությունը՝ 32 676 մարդ, իսկ խտությունը 196,94 մարդ/կմ²։


== Աշխարհագրական դիրք ==
Քաղաքը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Նականո , Միիգատա և Ձյոցու քաղաքների, Սինանո ավանի, Կիձիմադայրա, Նոձավաոնսեն, Սակաե գյուղերի հետ։


== Բնակչություն ==
Բնակչությունը կազմում է 32 676 մարդ (2014 թվականի օգոստոսի 1), խտություն - 196,94 մարդ/կմ²։


== Սիմվոլիզմ ==
Քաղաքի ծառը համարվում է Fagus crenata-ն, ծաղիկը՝  Camellia japonica-ը, թռչունը՝ Մանդարինկան։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Սեմյոն Բուդյոննու տուն-թանգարան

Սեմյոն Բուդյոննու տուն-թանգարան (ռուս.՝ Дом-музей С. М. Будённого), թանգարան Ռոստովի մարզի Պրոլետարսկի շրջանի Բուդյոննովսկայա ստանիցայում, որը նվիրված է Քաղաքացիական պատերազմի հերոս, Խորհրդային Միության մարշալ, Խորհրդային Միության եռակի հերոս Սեմյոն Միխայլովիչ Բուդյոննուն։


== Պատմություն ==
Թանգարանը ստեղծվել է 1939 թվականի հունվարի 10-ին։ Պատին փակցված է հուշատախտակ, որի վրա գրված է. «Այս տնակում 1909 թվականից ապրել է Քաղաքացիական պատերազմի ժողովրդական հերոս, Առաջին հեծելազորային բանակի կազմակերպիչներից մեկը, Խորհրդային Միության եռակի հերոս, Խորհրդային Միության մարշալ Սեմյոն Միխայլովիչ Բուդյոննին»։ 
Թանգարանը գետնատուն է` 1971 թվականից ծածկված ապակե մեծ տաղավարով, որը պաշտպանում է քայքայումից։ Այնտեղ են գտնվում Բուդյոննիների ընտանիքին պատկանած բոլոր կենցաղային իրերը, որոնք պատրաստել է Ս. Մ. Բուդյոննու հայրը` Միխայիլ Իվանովիչը։ Ապակե տաղավարում գտնվում են Առաջին հեծելազորային բանակի կազմավորման պատմությանն առնչվող ցուցանմուշները։ Բակում տեղադրված է Ս. Մ. Բուդյոննու հուշարձանը, որի հեղինակն է ռոստովցի հայազգի քանդակագործ Ն. Վ. Ավետիքովը։
Թանգարանի ցուցանմուշային-ցուցահանդեսային տարածքը 182,25 մ² է։ Պահվող ցուցանմուշների քանակը` 649, այդ թվում` կահույք, կահկարասի և սպասք։


== Հասցե ==
Թանգարանը գտնվում է հետևյալ հասցեով. 347551, Ռոստովի մարզ, Պրոլետարսկի շրջան, Բուդյոննովսկայա ստանիցա Բուդյոննու նրբանցք, 1։


== Ծանոթագրություններ ==


== Հղումներ ==
Дом-музей С. М. Будённого на сайте museum.ru
Страница музея Archived 2017-02-03 at the Wayback Machine. на сайте Администрации Пролетарского района Ростовской области
Дом-музей им. Archived 2016-03-19 at the Wayback Machine. С. М. Буденного Archived 2016-03-19 at the Wayback Machine.
Աստերոիդների ցանկ (162401-162500)

Աստերոիդների ցանկ (162301-162400)  • Աստերոիդների ցանկ  • Աստերոիդների ցանկ (162501-162600)
 Աստերոիդների ցանկ (162301-162400)  • Աստերոիդների ցանկ  • Աստերոիդների ցանկ (162501-162600)
Դևենաանթխևի

Դևենաանթխևի (վրաց.՝ დევენაანთხევი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1080 մետր բարձրության վրա։ Շրջկենտրոն Թիանեթից հեռու է 24 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 132 մարդ։


== Ծանոթագրություններ ==
Մայ Թորսթեն

Մայ Թորսթեն  (գերմ.՝ Torsten May սեպտեմբերի 10, 1969(1969-09-10), Գլաուխաու, Ցվիկկաու, Սաքսոնիա), գերմանացի բռնցքամարտիկ կիսաթեթև քաշային կարգում։ 1990-ական թվականներից Գերմանիայի ազգային հավաքականի անդամ է, Բարսելոնայում կայացած ամառային խաղերի չեմպիոն, աշխարհի չեմպիոն, ազգային առաջնության չեմպիոն։ 1993-2001 թվականներին կռվել է առաջին ծանր քաշի պրոֆեսիոնալ մակարդակում, արժանացել է մի քանի չեմպիոնական տիտղոսի, այդ թվում՝ միջմայրցամաքային չեմպիոնի և Եվրոպական բռնցքամարտի միության Եվրոպայի չեմպիոնի տիտղոսների։ Այժմ բռնցքամարտի մարզիչ է։


== Կենսագրություն ==
Մայ Թորսթենը ծնվել է 1969 թվականի հոկտեմբերի 9-ին Սաքսոնիայի Գլաուչաու քաղաքում։ Համաշխարհային հռչակ ձեռք է բերել 1991 թվականին, երբ Գերմանիայի առաջնությունում հաղթել է կիսաթեթև քաշային կարգում, նվաճել ոսկե մեդալ Սիդնեյի աշխարհի առաջնությունում՝ հաղթելով խորհրդային անվանի նոկաուտ անող Անդրեյ Կուրնյավկային։
Մի շարք հաջող ելույթների շնորհիվ իրավունք է ստացել երկիրը ներկայացնել 1992 թվականին Բարսելոնայում կայացած ամառային Օլիմպիական խաղերի ընթացքում։ Նվաճել է ոսկե մեդալ՝ քառորդ եզրափակչում, կիսաեզրափակչում և եզրափակչում համապատասխանաբար հաղթելով Մոնտել Գրիֆինին, Բարտնիկ Վոյցեխին և Ռոստիսլավ Զաուլիչնիին։ Այդ մրցումներից հետո մարզիկը լքել է Գերմանիայի հավաքականը և սկսել զբաղվել սիրողական բռնցքամարտով՝ իր հաշվին ունենալով 155 մարտ, որից 120-ն ավարտել է հաղթանակով։
1993 թվականին Մայը բարձրացել է առաջին ծանր քաշային կարգ և հանդես եկել պրոֆեսիոնալ մակարդակում։ 5 անընդմեջ հաղթանակից հետո՝ 1994 թվականին կայացած 6-րդ մենամարտում, իր հայրենակից Ռալֆ Ռոկիջանիից վերցրել է Գերմանիայի չեմպիոնի տիտղոսը։ Մայը հեշտությամբ հաղթել է իր բոլոր մրցակիցներին և 1996 թվականի օգոստոսին հնարավորություն է ստացել մենամարտելու ամերիկացի բռնցքամարտիկ Ադոլֆո Վաշինգտոնի հետ՝ IBF վարկածով աշխարհի չեմպիոնի թափուր տիտղոսի համար։ Մարտը տևել է 12 ռաունդ, և ի վերջո, գերմանացի բռնցքամարտիկը պարտվել է մրցավարների միաձայն որոշմամբ՝ միավորների տարբերությամբ։ Դա նրա պրոֆեսիոնալ գործունեության մեջ առաջին պարտությունն։ Մեկ տարի անց Մայ Թորսթենը հավակնում էր պակաս հեղինակավոր IBF միջմայրցամաքային չեմպիոնի գոտուն, բայց տեխնիկական նոկաուով պարտվել է շվեյցարացի Շտեֆան Անգերնին։
Չնայած կրած երկու պարտություններին՝ Մայը շարունակել է բռնցքամարտել և 1999 թվականին ռևանշ վերցրել Վաշինգտոնից՝ ստանալով Եվրոպական բռնցքամարտի միության մայրցամաքային չեմպիոնի գոտին։ Իր հաջորդ մարտում հաղթել է ռուս Ալեքսեյ Իլինին։ Այդ հաղթանակը նրան բերել է EBU վարկածով Եվրոպայի չեմպիոնի տիտղոս։ Այնուհետև հաղթել է ևս 2 մարտում և մարտել WBA միջմայրցամաքային չեմպիոն Ալեքսանդր Գուրովի հետ։ 8-րդ ռաունդում տեխնիկական նոկաուտով պարտվելուց հետո ավարտել է պրոֆեսիոնալ մարզիկի գործունեությունը։
Մայը լքել է ռինգը ռեկորդով՝ 22 հաղթանակ (12 նոկաուտով) և 3 պարտությամբ։ Այժմ աշխատում է որպես մարզիչ, կառավարում է սեփական բռնցքամարտի ակումբը։ Ամուսնացած է, ունի 2 երեխա։ Նրա կրտսեր եղբայրը՝ Մայ Ռյուդիգերը, նույնպես եղել է հաջողակ բռնցքամարտիկ։


== Ծանոթագրություններ ==


== Արտաքին հղումներ ==
Մայ Թորսթեն(անգլ.) — պրոֆեսիոնալ մենամարտերի վիճակագրություն BoxRec կայքում։
Մայ Թորսթեն – օլիմպիական վիճակագրությունը Sports-Reference.com կայքում (անգլ.)
Աշխարհի ամենառազմականացված երկրների ցանկ

Սա աշխարհի ամենառազմականացված երկրների ցանկ է, որը հիմնված է Բոննի Կոնվերսիայի միջազգային կենտրոնի «Global Military Index» զեկույցների հայտնած տվյալների հիման վրա։


== Ռազմականացվածության համաշխարհային ինդեքս ==
Ռազմականացվածության համաշխարհային ինդեքսն (GMI) արտահայտվում է երկրի ՀՆԱ-ում ռազմական ծախսերի և առողջապահությանն ուղղվող ծախսերի հարաբերակցությամբ, զինվորականների քանակի ու ծանր սպառազինության քանակի ցուցանիշների հիման վրա:․
Ինդեքսը որոշվում է հետևյալ 4 հիմնական կետերով․

ռազմական ծախսերի կշիռը համախառն ներքին արդյունքում (ՀՆԱ),
ռազմական ծախսերի համեմատությունն առողջապահական ծախսերին,
ռազմական ոլորտում զբաղվածների համեմատությունը բժիշկների և ընդհանուր բնակչության թվաքականի հետ,
ծանր սպառազինության հարաբերակցությունը բնակչության ընդհանուր թվաքականին։Հայաստանն այս ցուցանիշով աշխարհում 4-րդն է և առաջինն է Եվրոպայում։


== Ցանկ ==


== Ծանոթագրություններ ==
Օուշն (պողոտա)

Օուշն (անգլ.՝ Ocean Avenue), պողոտա ԱՄՆ-ի Կալիֆոռնիա նահանգի Սանտա-Մոնիկա քաղաքում։ Օուշեն պողոտան սկիզբ է առնում Ադելաիդա Դրայվ փողոցից, Սանտա-Մոնիկա հյուսիսային մաս, ձգվում է Պիկո բուլվարի երկայնքով։
Օուշեն պողոտայում գտնվում են մի շարք տուրիստական հյուրանոցներ, ռեստորաններ, առանձնատներ։
Լոս Անջելեսի մի քանի գլխավոր փողոցներ, որոնցից են Սանտա-Մոնիկա պողոտան, Ուիլշիրի պողոտան, Պիկո պողոտան սկիզբ են առնում Օուշեն պողատայից։